Kummelin Jackpot

Kummelin Jackpot on kolmas Kummeli-ryhmän elokuva. Sen teatteriensi-ilta oli 17. helmikuuta 2006. Kummelin Jackpot julkaistiin DVD:nä 13. lokakuuta 2006.

Elokuvan televisioensi-ilta oli 28. joulukuuta 2008 Yle TV2:lla.

 Tarina 

Pertti "Pera" Järvelä on muusikko yhtyeensä jäsenien ja samalla kämppiksiensä Anssi "Spude" Suutarisen ja Pasi "Japa" Jaatisen kanssa. Peran tyttären Anniinan taitoluisteluryhmä on lähdössä Kanadaan. Rahaa matkaan tarvitaan jopa 6 000 euroa. Sen ansaitseminen ei onnistu pikku-huijauksilla ja Peran on etsittävä töitä.

Pera saa työpaikan ja on Jehovan todistaja Seppo Sillantauksen firmassa varastomiehenä. Sitten Peralle tarjoutuu mahdollisuus suureen voittoon.

 Näyttelijät 

Elokuvassa esiintyy paljon avustajia mm. Danny. Elokuvassa esiintyy myös leijona, kissoja ja hiiriä.

 Tuotantotiedot 
 Käsikirjoitus:  Timo Kahilainen ja Heikki Vihinen Musiikki:  Kummelit Puvustus:  Jaana Aro Maskeeraus:  Riikka Virtanen Lavastus:  Okku Rahikainen, Vilja Katramo ja Tytti Tiri Äänisuunnittelu:  Pekka Karjalainen Leikkaus:  Kauko Lindfors Kuvaus:  Jarkko T. Laine Tuottaja:  Timo Kahilainen Ohjaus:  Pekka Karjalainen Tuotantoyhtiö:  Jackpot Films Oy Elokuvan levitys:  Walt Disney Studios Motion Pictures Finland Oy Kuvaukset:  Elo-syyskuu 2005 Ensi-ilta:  17. helmikuuta 2006 Tuotantobudjetti:  1 200 000 € Suomen elokuvasäätiön tuki:  390 000 € Rahoittava TV-yhtiö:  Yle TV2 Ikäraja:  left|20px Kopioiden määrä:  45 kpl.

 Triviaa 
 Kolmas Kummeli-elokuva olisi suunnitelmien mukaan ilmestynyt jo paljon ennen Kummelin Jackpottia ja sen olisi ohjannut Aleksi Mäkelä. Pitkän päivän matka aamuun -työnimellä kulkeneen hankkeen jatkaminen päätettiin kuitenkin lopettaa, koska Suomen elokuvasäätiö ei myöntänyt sille tukea.
 Alun perin Rauno Järvelän rooliin oli ajateltu Lasse Pöystiä, mutta hän kieltäytyi kohteliaasti viitaten kyllästymistään kansankomediaan. Seuraavaksi rooli annettiin Esko Nikkarille, mutta hän joutui luopumaan roolista ennen kuvauksia sairastelun vuoksi.
 Elokuva kuvattiin eripuolella Nurmijärveä, pääasiassa kunnan kirkonkylän seudulla, mutta alunalkaen Ruusulinnaan suunnitellut tanssilavakohtaukset jouduttiin kuvaamaan Lohjan Tanhuhovissa.

 DVD-julkaisu 
Kummelin Jackpot julkaistiin DVD:nä 13. lokakuuta 2006. Julkaisija on Buena Vista Home Entertainment.

EtukansiKuvaformaattiÄäniraitaTekstitysLisämateriaali 130px  16:9 Anamorfinen  Widescreen 1.85:1  suomi -  Dolby Digital 5.1  suomi heikkokuuloisille  ruotsi  englanti  ei tekstitystä  
 Kuvitteellinen dokumentti
 Jälkipyykki
 Trailerit (traileri, teaseri ja TV-spotti)
 Pukamapotkuri -kuvaesitys
 Hahmogalleria

Levyjen lukumäärä: 1.

 Vastaanotto 
"Kummelin Jackpot ei silti ole hyvä elokuva. Se on ohjattu ja kirjoitettu hutaisten. Mielen nollaamiseen se juuri ja juuri sopii." -Leena Virtanen, Helsingin Sanomat
"Omassa sarjassaan Kummelin Jackpot on onnistunut ainakin sujuvuuden, naurattavuuden ja humaaniuden asteikolla, ja voiko tällaista komediaa muulla tavoin edes arvottaa. Koivusalon, Kokkosen, Paasilinnan ja Pasasen tuotosten pitkässä juoksussa Kummelin tekemiset kirivät kevyesti kalkkiviivan yli voittajina." -Juha Rosenqvist, Film-a-holic.com
"Kummelin Jackpot on oikeasti hauska suomalainen komedia todella pitkään aikaan. Ai eivät komediat koskaan saa täysiä pisteitä kriitikolta. Nyt muuten saa. Kummeli Jackpot on omassa lajityypissään ehdotonta kärkeä." (5 tähteä) -Tuomas Rajala, YleX
"Kummeli Jackpot on nimensä mukaisesti Kummeleista suurin ja hauskin – oikea kruununjalokivi. Tiukka sketsiliukuhihna on saanut seurakseen kelpo juonen, joka tyydyttää tarinanjanoisetkin." (4 tähteä) -Taneli Mustonen, YLE
"Vaikka en ole tällaisten farssien sydänystävä, Jackpot ei tuntunut peräpukaman elokuvalliselta vastineelta." (3 tähteä) -Olli Kangassalo, YLE
"Elokuvan pisteitä laskee sen epätasainen huumori. Vitsit ovat joko slapstick-hölmöilyä tai liian kaukaa haettuja juttuja." (2,5 tähteä) -Aapo Siippainen, mesta.net
"Kummelin Jackpot tyytyy elokuvallisesti varsin vaatimattomaan. [..] Nämä tamperelaiset ovat taas kerran sillä omalla tiellään matkalla kansan syvien rivien nauruhermoihin. Jos paskaa tehdään niin sitä tehdään rehellisesti eikä peitellen." (2 tähteä) -FilmGoer

TV-esitykset
 Päivämäärä Kanava Katsojamäärä 28.12.2008 YLE TV2 619 000 22.6.2013 Yle TV2  29.3.2016 Yle TV2  24.6.2016 Yle TV2  11.6.2018 Yle TV2 297 0005.5.2023MTV3

 Lähteet 

 Aiheesta muualla 
 Walt Disney Studios Motion Pictures Finlandin Kummelin Jackpot -tietosivu 

Luokka:Vuoden 2006 suomalaiset elokuvat
Luokka:Kummeli-elokuvat
Luokka:Pekka Karjalaisen ohjaamat elokuvat